Rusijos Federacijos Išorinės žvalgybos tarnyba

Rusijos Federacijos Išorės žvalgybos tarnyba ( trumpinama СВР) - pagrindinė Rusijos žvalgybos institucija.

 Istorija 
 Iki 1991 m. užsienio žvalgybą vykdė KGB Pirmoji vyriausioji valdyba, o jos vadovas buvo KGB pirmininko pirmuoju pavaduotoju. 
 1991 rugsėjo 30 po KGB reorganizacijos į KGB Pirmosios vyriausiosios valdybos viršininko vietą paskirtas J. Primakovas. Jis ir KGB pirmininkas Vadimas Bakatinas pateikė savo pasiūlymus dėl užsienio žvalgybos atskyrimo nuo KGB. 
 1991 m. lapkričio mėn. užsienio žvalgybos padalinys atjungiamas nuo KGB ir sukuriama savarankiška tarnyba pavadinta TSRS Centrinė žvalgybos tarnyba (Центральная служба разведки СССР trumpinama ЦСР).
 1991 lapkričio 6 TSRS Centrinės žvalgybos tarnybos direktoriumi paskiriamas J. Primakovas. 
 1991 lapkričio 25 TSRS Prezidentas pasirašė įsaką dėl TSRS Centrinės žvalgybos tarnybos laikinosios padėties. 
 1991 gruodžio 4 patvirtintas galutinis KGB padalinimas. Po jo pradėjo gyvuoti Tarp respublikinė saugumo tarnyba, Centrinė žvalgybos tarnyba ir TSRS Valstybinės sienos apsaugos komitetas. Šis padalinimas buvo patvirtintas įstatymu "Dėl valstybinių saugumo organų reorganizacijos" (rus."О реорганизации органов государственной безопастности"). 1991 gruodžio 2 Centrinės žvalgybos tarnybos direktoriaus pirmuoju pavaduotoju paskirtas Večeslavas Trubnikovas, o gruodžio 5 direktoriaus pavaduotojais paskirti Večeslavas Gurgenovas, Jurijus Zubakovas, Vladimiras Rožkovas ir Aleksejus Ščerbakovas.
 1991 gruodžio 18 RTFSR Prezidento įsakymu buvo įkurta Rusijos Federacijos Išorinės žvalgybos tarnyba. Jos įkūrimo baze tapo panaikinta Centrinė žvalgybos tarnyba. 
 1991 gruodžio 26 SVR tarnybos direktoriumi buvo paskirtas J. Primakovas. Jam buvo pavesta pateikti projektą dėl SVR padėties, struktūros ir personalo. 
 1992 sausio 13 patvirtinti SVR direktoriaus pavaduotojai, tarp kurių, be jau žinomu iš Centrinės žvalgybos tarnybos, atsirado ir generolas leitenantas Ivanas Goreloskis.
 1992 liepos 8 priimtas įstatymas dėl užsienio žvalgybos. 
 1992 rugsėjo 30 įsakymu dėl Rusijos Vyriausybės reorganizacijos buvo numatytas tarnybos pavadinimo pakeitimas. Tarnyba turėjo tapti Rusijos Federaline išorinės žvalgybos tarnyba, tačiau 1992 lapkričio 7 įsakymu šis pakeitimas panaikintas. 


 Vadovai 
 Jevgenijus Maksimovičius Primakovas (Евгений Максимович Примаков) (1991 gruodžio 26 - 1996 sausio 9)
 Večeslavas Ivanovičius Trubnikovas (Вячеслав Иванович Трубников) (1996 sausio 10 - 2000 gegužės 21)
 Sergejus Nikolajevičius Lebedevas (Сергей Николаевич Лебедев) (2000 gegužės 21 - 2007 lapkričio 5)
 Michailas Jefimovičius Fradkovas (Михаил Ефимович Фрадков) nuo 2007 lapkričio 9


 Nuorodos 
 Oficiali svetainė
 Informacija iš agentura.ru  
 SVR direktoriaus interviu «Российская газета» 2005 gruodžio 20

Kategorija:Rusijos specialiosios tarnybos